### 18.                Proces for budget 2021-24

|  |  |  |
| --- | --- | --- |
| Sagsnr.: 710-2020-11 | Dok.nr.: 710-2020-15933 | ***Åbent*** |

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage stilling til budgetprocessen samt
tids- og aktivitetsplanen for budget 2021-24.

Forslaget til proces for budget 2021-24 bygger med enkelte
justeringer videre på tidligere års budgetprocesser. Det gælder såvel den
politiske proces som inddragelsen af foreninger, institutionsbestyrelser og
samarbejdsudvalg samt det administrative forarbejde til budgetlægningen.

Budgetprocessen er nærmere beskrevet i det vedlagte
baggrundsnotat samt i tids- og aktivitetsplanen.

Byrådet skal vedtage Favrskov Kommunes budget for 2021-24
senest 15. oktober 2020.

**VURDERING**

Byrådet vedtog i 2014 langsigtede økonomiske målsætninger
for Favrskov Kommune. Målsætningerne vedrører størrelsen af overskud på den
ordinære drift, anlægsniveau, gæld samt kassebeholdning.

Byrådets mål for overskuddet på den ordinære drift er 90
mio. kr. årligt. Det budgetterede overskud i 2021 udgør 91 mio. kr., mens det i
2022 udgør 89 mio. kr. og i 2023 falder til 72 mio. kr.

Anlægsbudgettet skal jf. de økonomiske målsætninger udgøre
80-100 mio. kr. årligt. Anlægsniveauet i budget 2020-23 udgør 120 mio. kr.
årligt i 2021-23.

[adresse] kassebeholdning udgør 431 mio. kr. ultimo
2019 (12 måneders gennemsnit). Budget 2020-23 medfører et kasseforbrug på i alt
154 mio. kr. over den 4-årige budgetperiode - primært som følge af afdrag på
lån. Den budgetterede kassebeholdning er derfor faldende i budgetperioden
2021-23 men overholder målsætningen på minimum 125 mio. kr.

De langsigtede økonomiske målsætninger er udarbejdet i
2014. Job og Økonomi foreslår, at målsætningerne prisfremskrives til
2021-niveau. Det medfører følgende målsætninger:

·
Overskuddet på den ordinære drift skal som minimum udgøre 100
mio. kr. årligt

·
Det årlige anlægsniveau på det skattefinansierede område (ekskl.
jordforsyningen) skal udgøre minimum 90-110 mio. kr.

·
Gælden på det skattefinansierede område (ekskl. jordforsyningen)
må som udgangspunkt ikke forøges. Det betyder, at der maksimalt optages lån
svarende til det samlede afdrag på lån

·
Kassebeholdningen opgjort som et gennemsnit over 12 måneder skal
udgøre minimum 140 mio. kr. Dette beløb er inklusiv overførsler mellem årene på
drift og anlæg.

Job og Økonomi vurderer, at der på nuværende tidspunkt
samlet set er balance i [adresse] økonomi. Der registreres dog et lille
pres på serviceudgifterne.

I Budget 2020-23 er overskuddet på de ordinære poster i 2023
næsten 20 mio. kr. lavere end byrådets målsætning. Samtidig ligger
anlægsbudgettet noget over byrådets målsætning, hvilket skyldes, at kommunernes
anlægsramme blev løftet i økonomiaftalen mellem regeringen og KL for 2020. Det
sidste skal ses i sammenhæng med, at KLs tilskudsmodel forudsætter et permanent
løft af bloktilskuddet til anlæg.

Job og Økonomi vurderer, at der på sigt vil være behov for
at iværksætte tiltag, der bidrager til at sikre en fortsat balance i [adresse]
Kommunes økonomi. På den baggrund foreslår Job og Økonomi, at administrationen
i lighed med tidligere år udarbejder et prioriteringskatalog til brug for
budgetlægningen. Kataloget består af forslag til reduktioner, udvidelser og
anlæg.

Job og Økonomi foreslår, at administrationen udarbejder
reduktionsforslag på 1 % af serviceudgifterne (ca. 20 mio. kr.) samt
udvidelsesforslag på 0,5 % af serviceudgifterne (ca. 10 mio. kr.) Det
administrative prioriteringskatalog fremsendes til Byrådet forud for budgetseminaret
i august.

I juni præsenteres fagudvalgene også for administrationens
foreløbige forslag til reduktioner, udvidelser og anlæg. I august drøfter og
kvalificerer fagudvalgene administrationens prioriteringskatalog.

Institutionsbestyrelser, foreninger, samarbejdsudvalg mv.
har i april mulighed for at stille forslag til budgettet. Fagudvalgene
gennemgår de eksterne forslag i juni med henblik på anbefaling af, hvilke
forslag der skal vurderes yderligere og indgå i den videre politiske proces.

De politiske partier har i juni ligeledes mulighed for at
fremsende forslag til budgettet med henblik på, at administrationen kan
foretage en overordnet økonomisk, juridisk og faglig vurdering af disse
forslag.

Herudover kan politiske forslag til budgettet fremsendes op
til en uge før budgetseminarerne. De fremsendte forslag vil blive behandlet på
budgetseminarerne i august.

**ØKONOMI**

De økonomiske konsekvenser afhænger af Byrådets
budgetvedtagelse.

**INDDRAGELSE**

I lighed med tidligere år har institutionsbestyrelser,
foreninger, samarbejdsudvalg mv. i april mulighed for at stille forslag til
budgettet.

Joakim Lauridsen inddrages i budgetprocessen via
drøftelser på deres respektive møder samt på fællesmøder mellem Økonomiudvalget
og HMU.

Efter Byrådets budgetseminarer vil kommunens ledere og
medarbejderrepræsentanter i september blive orienteret om status på
budgetarbejdet.

I september sendes budgetforslaget i høring. Mellem første-
og andenbehandlingen afholdes et borgermøde om budgettet.

I løbet af budgetprocessen vil relevant materiale blive
lagt på hjemmesiden.

**INDSTILLING**

Direktøren for Job og Økonomi indstiller til Byrådet:

1.
At forslaget til tids- og
aktivitetsplan for budgetproces 2021-24 godkendes.

2.
At der udarbejdes forslag til
reduktioner på 1 % af serviceudgifterne.

3.
At der udarbejdes forslag til
udvidelser på 0,5 % af serviceudgifterne.

4.     At de langsigtede økonomiske målsætninger justeres til
2021-niveau.

**BESLUTNING**

***Økonomiudvalget, 21. januar 2020:***

Fraværende:Ingen

Venstre stillede forslag om, at Kultur- og Fritidsudvalget i
forbindelse med udvalgets budgetdrøftelser i juni fremlægger forslag om en
mindre anlægspulje inden for kultur- og fritidsområdet, som Kultur- og
Fritidsudvalget efter den endelige budgetvedtagelse udmønter efter indstilling
til Byrådet.

For forslaget stemte Michael Krogh, Jonas Knudsen og
Sophie Østergaard. Imod stemte William Ravn, Tommy Jessen, Beth Schou
Paw Overgaard og Olfert Bech. Forslaget er dermed faldet.

Ad 1 indstilles godkendt med den præcisering, at
fagudvalgene i juni præsenteres for administrative forslag til reduktioner,
udvidelser og anlæg i overskriftsform.

Ad 2-4 indstilles godkendt.

**Bilag**

|  |  |
| --- | --- |
| 710-2020-19011 | Tidsplan for Budget 2021-24 |
| 710-2020-19013 | Budget 2021-24 - Baggrundsnotat |